"עוצו עצה ותופר" • העיתונים והגיוס - כיכר השבת
db. peleg אבי דלבנטי.. אימה
"עוצו עצה ותופר" • העיתונים במלחמה נגד חוק הגיוס
"עוצו עצה ותופר", "החלטה תקדימית בוטה שבעזרת ה' לא תצלח" - אלו כותרות העיתונים החרדים בבוקר שלאחר אישור החוק לגיוס בני הישיבות על-ידי הממשלה • סקירה (עיתונות)
א' באב תשעג 12:06 08.07.13
תגיות: יתד נאמן, המבשר, המודיע, גיוס חרדים
החלטת ממשלת ישראל לאשר את החוק לגיוס בני הישיבות ולהשליך לכלא אלפי בני תורה שיבקשו ללמוד תורה, מביאה הבוקר (שני) להתקפה חריפה בעיתונים החרדיים נגד ממשלת השנאה של נתניהו בנט ולפיד שתיזכר לדיראון עולם.
עיתון "המודיע" ביטאונה של תנועת "אגודת ישראל" מפרסם כותרת רחבה: "בהחלטה תקדימית בוטה - שבעזרת ה' לא תצלח: שרי הממשלה החליטו ברוב קולות וללא מתנגדים: עוקרים לימוד תורה מישראל".
לצד זה מובאים דברי חברי הכנסת של יהדות התורה כי החלטת הממשלה תיזכר לדיראון עולם ודבריו החריפים של ח"כ יעקב ליצמן אמש בכינוס חברי הרשויות של התנועה כי "אין מחילה למי שהצביע או תמך במפלגת 'הבית היהודי' כי על כתפיו כל הגזירות נכד התורה ושומריה".
העיתונאי יעקב רייניץ מפרסם מאמר פרשנות נוקב תחת הכותרת: "כואב, מייסר אבל לא יתממש", בו הוא לועג להתנהגותו אמש של שר האוצר ויו"ר עתיד יאיר לפיד.
גם העיתונאי בן-ציון קלוגמן פרסם מאמר בו הוא קורא למצביעי הבית היהודי לערוך חשבון נפש ושואל אותם: "הקולר תלוי בצווארכם ואינכם מרגישים מחנק?".
עיתון "המבשר" המייצג אף הוא את "אגודת ישראל" כותב בכותרתו הראשית: "לדיראון עולם: ממשלת ישראל החליטה על גיוס בכפייה של לומדי התורה".
בגוף הכתבה נכתב כי "ראשי ישיבות הכריזו אמש כי ילכו יחד עם רבבות בני הישיבות בגב זקוף אל הכלא וימשיכו בלימוד התורה".
לצד זה מפרסמים העורכים בנימין ליפקין ואשר מדינה מאמרי ביקורת כנגד מפלגותיהם של שר האוצר יאיר לפיד ונפתלי בנט שמנסים להחריב את עולם התורה.
עיתון "יתד נאמן" ביטאונה של תנועת "דגל התורה" הליטאית מפרסם הבוקר כותרת ענק בה נכתב: "כל רודפיה השיגוה בין המצרים, ממשלת ישראל החליטה מלחמה בלומדי התורה".
הכותרת המרכזית הינה מילות הפסוק: "עוצו עצה ותופר". כשבהמשך מובאים דברי הח"כים האומרים כי ההחלטה תיזכר לשמצה בהיסטוריה היהודית.
במאמר המערכת תחת הכותרת "לדיראון עולם", כותב העיתון כי ראש הממשלה בנימין נתניהו שזכה במשך שנים רבות לתמיכת הנציגות החרדית ייזכר לדורות כמי שתחת שלטונו התקבלה ההחלטה המרושעת ביותר כלפי קודש הקודשים של היהדות-לומדי התורה.
בהמשך המאמר תוקף העיתון גם את נפתלי בנט ש'חיבק' את היהודים הקונסרבטיבים ומאידך "כל מאודו לעקור כל זיקה יהודית בין מדינת היהודים ליהדות".
עיתון "הפלס" מפרסם בכותרת הראשית כותרת ענק: "ממשלת ישראל הכריזה מלחמה על עולם התורה". העיתון מציין כי לראשונה מאז קום המדינה ייקבעו "מכסות" ויוגבל מספרם של לומדי התורה.
בידיעה בעיתון מובאים דברי חברי הכנסת של יהדות התורה יעקב ליצמן ומנחם אליעזר מוזס כפי שנמסרו להפלס שציינו כי לומדי התורה יעדיפו ללכת לכלא.
סיפורו של אליהו, בחור חדרי שהתגייס
ביומן ערוץ 7 הבאנו את סיפורו של אליהו, בחור חדרי שהתגייס לשלוש שנות שירות צבאי, ובניגוד למדווח שוב ושוב בתקשורת החרדית גילה אוזן קשבת לבקשותיו ונכונות לסייע לו לשמור על אורח חייו החרדי, גם כאשר הצבא נדרש לפעול לטובתו לפנים משורת הדין.
על עצמו מספר אליהו (שמו המלא שמור במערכת) כי למד בישיבה קטנה ובישיבה גבוהה במסלול החרדי המקובל בישיבות חשובות ונחשבות. לאחר חתונתו הבין שאין בכוונתו להמשיך את דרכו בעולם הישיבות על אף שהוא עצמו אוהב את הלימוד. תחושתו הייתה שמהרגע שהקים משפחה עליו לשנות את סדרי העדיפויות ו"לא לדאוג רק לעולם הבא שלי", כלשונו.
בהתייעצות עם רעייתו בחר לעשות את הצעד ולהתגייס לצה"ל. "ההורים לא ראו את זה בעין יפה. כך גם הסביבה, הר"מים בישיבה. אבא שלי רב בקהילה, אימא שלי מוסרת שיעורים והיה להם קשה עם הצעד שלי. הם בדקו 'מה התפקשש להם'", הוא מספר.
מתוך גישה שהשילוב בחברה ובעשייה אינו הופך אדם לפחות חרדי התגייס לחיל החימוש, לפרויקט 'שח"ר אט"ל (שילוב חרדים באגף הטכנולוגיה והלוגיסטיקה). הוא שולב שם במחזור הראשון של המיזם לאחר שהוסברה לו התרומה והחשיבות של המהלך, ואף תכנן להגיע לקצונה. המחשבה מאחורי המהלך הייתה שכאדם שלמד במסגרות חרדיות חסר לו חומר ומידע נצרכים על מנת להתקדם בעולם שבחוץ, ואת הפער יוכל להשלים דווקא בחיל החימוש ומשם יוכל להגיע גם לקצונה ולתרום למערכת הצבאית כקצין.
תכניותיו לא הסתדרו כפי שחשב, בין השאר גם משום שבאזור מגוריו לא הייתה מסגרת צבאית חרדית, וגם לאחר שהבין שחייו כקצין יצריכו שינוי משמעותי באורח חייו כאב למשפחה בתחילת דרכה. "התייעצתי עם אשתי והבנו שקצונה תגביל את החיים, לאו דווקא כחרדי אלא ככל קצין. התיעצתי עם הרב שנתן לי את ברכת הדרך אבל אמר לי שהיום העבודה צריכה להיעשות לטובת המשפחה ולא המשפחה לטובת העבודה. הפנמתי את הדברים וירדתי מעניין הקצונה".
בשלב זה ביקש להמשיך במסלול תורם בצה"ל ובחר לעבור לחיל המודיעין. אליהו מספר על שיחותיו עם מפקדיו וקצינים נוספים במערכת שהיו קשובים לדבריו ולבקשותיו, ניאותו לסייע לו לעבור למסגרת אחרת ולהפנות אותו לקצינים שיסייעו לו בדרכו החדשה. אליהו מדגיש שהמסייעים לא היו בני המגזר החרדי או הדתי כלל ועיקר, ועם זאת חיפשו כל דרך לסייע לו להתקדם בשירותו.
מאוחר יותר התבקש על ידי הצבא להוות מעין גשר עבור צעירים חרדים שזה עתה התגייסו לצה"ל, להדריך אותם ולסייע להם בדרכם החדשה.
לשאלה אם המקרה שלו הוא מקרה יחיד ונדיר או שמדובר בתופעה, אומר אליהו, כי במשך תקופת שירותו שהסתיימה לפני כשנה פגש כמעט את כל החיילים החרדים במסגרות של נופש מיוחדות שמארגן עבורם הצבא באופן תקופתי, ומשיחות עימם הוא מבין שזו המגמה הרווחת בצבא. עם זאת כשהוא נשאל מדוע סיפורים כאלה אינם נשמעים הוא קובע כי "מי שרוצה לבכות תמיד יוכל למצוא את החסרונות". לדבריו יש להבין שהצבא לא הוקם על פי אמות מידה חרדיות משום שלא החרדים הם שהקימו אותו, ולכן היו בו לא מעט חסרונות עבור הצעיר החרדי, אך כיום, עם השתלבותם של צעירים חרדים בתוכו הגישה משתנה וכיום ישנה מוכנות מקסימאלית, כהגדרתו, לקליטת מתגייסים חרדים ולהעניק להם את צרכיהם.
למערכת ערוץ 7 נודע שסיפורו זה של אליהו הגיע לידיעת מערכות תקשורת חרדיות, אך אלה העדיפו שלא לפרסם את הדברים. אליהו עצמו מבין מדוע. הוא קובע כי התקשורת החרדית, כמו כל כלי התקשורת באשר הם, מחפשת את השלילה ואת החסר ואותם היא מדגישה.
אליהו | 08/07/2013
זה לא חדש שהתקשורת החרדים מסיטה...
יוחנן | 09/07/2013
האחיכם יצאו למלחמה ואתם תשבו פה ?!
גם לחרדים מותר לקיים את המצווה של ישוב הארץ.
אהרון | 08/07/2013
נאמר במלחמת מצוה ולא בשותפות עם----
ציונים ארורים מבצעי שמד רוחני
הפלס כתב הכי לעניין ל"ת
אחד העם | 08/07/2013
שימו לב !!!!!!!!
"עוצו עצה ותופר" - כי עמנו-קל
למה קמו עלינו ויעצו עצה כי עמנואל (הישוב עמנואל)שם קמנו על הספרדים בסמינרים לכן קמים עלינו - כדי שנאחד יחד
נקודה למחשבה לימים אלו בין המצרים
יהודה, י"ם | 08/07/2013
עיזבו עיתונים,יש פה בעיה אמיתית.
האם מותר לגור במדינה שכל מה שמפריע לה שיהודים יושבים ולומדים תורה בזמן שיש לה אויבים אכזריים שרוצים להשמידה ועוד בעיות בטחוניות חמורות ??? כופרים!!!
תשב תלמד אחרי צבא ויום עבודה
אף אחד לא מונע ממך ללמוד.
פשוט תלמד ,אבל כסף אין,כי צריך לעבוד בשביל כסף.
תודה רבה על האישור.
לא בקשתי כסף לא ממך ולא מהמדינה שלך !
'המבשר בטור מחורז חזק ביותר !!!'
עיתון המבשר הגדיל לתקוף בכמה טורים חזקים ביותר, ביניהם טור מחורז שאהבתי במיוחד בו מבטא נכון את הענין, שווה קריאה חזק ביותר !!!
מתבונן | 08/07/2013
אוי גוועלד,עוד נהיה ציונים
מפאת כבוד השרותים שלי בבית ,לא מכניס את העיתונים האלה אלי הבייתה.
5 | 08/07/2013